ROMÂNIA                                                                                                  SE APROBĂ
JUDEŢUL TIMIŞ
MUNICIPIUL TIMIŞOARA                                                                          PRIMAR                                                                                          
DIRECŢIA DEZVOLTARE                                           DR. ING. GHEORGHE CIUHANDU

Compartimetul Infocentrul Turistic

SC2011- 2380/ 7.02.2011
REFERAT
privind aprobarea Acordului de Colaborare dintre Municipiul Timişoara, prin Compartimentul Infocentru Turistic din cadrul Direcţiei Dezvoltare, şi Universitatea de Vest, prin Secţia Economia Comerţului, Turismului şi Serviciilor din cadrul Facultăţii de Economie şi de Administrare a Afacerilor, privind promovarea şi realizarea obiectivelor comune în domeniul turismului 

Colaborarea dintre Municipiul Timişoara şi Universitatea de Vest este una de lungă durată şi cuprinde numeroase proiecte comune. Universitatea de Vest Timişoara este una dintre cele mai vechi unităţi de învăţământ superior din vestul României şi se prezintă azi ca un reper al mediului academic românesc, excelând în activitatea de cercetare, în performantele didactice ale corpului profesoral şi în şansele de carieră oferite studentilor. Universitatea de Vest din Timişoara are relaţii cu peste 100 de universităţi din întreaga lume. Mobilităţile studenţesti sunt prioritare în aceste acorduri de cooperare.
Facultatea de Economia şi de Administrare a Afacerilor este implicată în dezvoltarea locală şi în integrarea europeană şi joacă un rol important în transferul de cunoştinţe în şi din cadrul facultăţii către companii naţionale şi internaţionale şi autorităţi locale.
Specializarea de licenţă Turism - Servicii urmăreşte formarea de specialişti în domeniul serviciilor  turistice şi comerciale cu orientare spre câştigarea abilităţilor necesare exercitării profesiunii de economist  în cadrul firmelor specializate din domeniul turistic.
În acest context, s-a considerat oportună încheierea unui acord de colaborare între Municipiului Timişoara prin Infocentrul Turistic din cadrul Direcţiei Dezvoltare şi Universitatea de Vest prin Secţia Economia Comerţului, Turismului şi Serviciilor din cadrul Facultăţii de Economie şi de Administrare a Afacerilor.
Acordul de colaborare se referă la cooperarea pe bază de parteneriat activ în scopul promovării turistice a Municipiului Timişoara şi a formării şi perfecţionării profesionale în domeniul turismului. 
Încheierea acestui Acord  ar facilita sprijinirea activităţii Infocentrului Turistic prin oferirea de consultanţă de specialitate în domeniul turistic şi prin activităţi desfăşurate de către studenţi în cadrul practicii la Infocentrul Turistic, cum ar fi culegerea de date şi realizarea de noi materiale de promovare a Municipiului Timişoara, realizarea de sondaje, chestionare, rapoarte, precum şi o mai bună informare a turiştilor.
Astfel, considerăm că încheierea acestui Acord de Colaborare va duce în timp la creşterea circulaţiei turistice şi implicit a veniturilor înregistrate din activităţi turistice, precum şi la îmbunătăţirea imaginii oraşului ca destinaţie turistică. 
Având în vedere cele menţionate mai sus, 

Propunem:
- aprobarea Acordului de Colaborare dintre Municipiul Timişoara, prin Compartimentul Infocentru Turistic din cadrul Direcţiei Dezvoltare, şi Universitatea de Vest, prin Secţia Economia Comerţului, Turismului şi Serviciilor din cadrul Facultăţii de Economie şi de Administrare a Afacerilor, privind promovarea şi realizarea obiectivelor comune în domeniul turismului, conform anexei. 

Director executiv Direcţia Dezvoltare

                                              
Arh. Aurelia Junie






Compartimentul Infocentru Turistic
Insp. de specialitate Andrea Vancea



Avizat juridic

     Cons. Jr. Mirela Lasuschevici

PAGE  
1
            

FP 53-01, Ver. 1


